En nokså stor, slank, blank svart praktbille. Pornotum og dekkvingene har hvert sitt par ovale groper som i bunnen er kledt med gylne skjell, slike skjell finnes også på sidene av dekkvingene. Antennene er tynne og noe kortere enn hode + pronotum. Pannen har en skarp lengdefure i midten. Pronotum er avrundet trapesformet, nesten så langt som bredt. Dekkvingene er forholdsvis smale med tydelige lengdefurer.